КIуэкIуэ Юрий: «Урысейм Лъэпкъ гвардие къыщызэгъэпэщыныр иджыпсту къэув къалэнхэр зэфIэхыным хуэгъэпсащ»
КъБР-м и Iэтащхьэ КIуэкIуэ Ю. А. Урысейм Лъэпкъ гвардие къыщызэгъэпэщыным щытепсэлъыхьым къыхигъэщащ:
«Урысейм и Президентым УФ-м и МВД-м и къэрал кIуэцI дзэхэр и лъабжьэу гъэзэщIакIуэ властым и къудамэщIэ — ОМОН-м, СОБР-м, нэгъуэщI подразделенэ хэхахэм я къалэнхэри зи пщэ дэлъыну Лъэпкъ гвардие — къызэгъэпэщыным теухуауэ ищIа унафэр, шэч хэмылъу, икъукIэ зи чэзущ икIи Iэмал имыIэу дызыхуейщ.
Иджыпсту щыIэ хъуа щытыкIэр, дунейм къыщекIуэкIхэмрэ къэхъу мыхъумыщIагъэхэмрэ къэплъытэмэ, террорист, экстремист шынагъуэр гъэ- кIуэдыным, зэщIэгъэуIуа гупхэм ялэжь щIэпхъаджагъэхэр къэмыгъэхъуным, а псом япэщIэтыным къалэну къагъэув къарурэ Iэмалу щыIэр зэщIэгъэуIуэн хуейуэ.
Лъэпкъ гвардиер щытынущ хэкум и шынагъуэншагъэр къызэгъэпэщыным хуэгъэпса къэрал системэм и къудамэ нэхъыщхьэу. ФСКН-мрэ ФМС-мрэ МВД-м зэрыхагъэхьэжам Iэмал къитынущ оперативнэ лэжьыгъэм и фIагъыр къэIэтынымкIэ, IуэхущIапIэ зэмылIэужьыгъуэхэр зэдэууэ я къалэн ягъэзэщIэнымкIэ, щIэпхъаджагъэ хьэлъэ, хьэлъэ дыдэ зылэжьхэм япэщIэтынымкIэ».
КъБР-м и Iэтащхьэмрэ Правительствэмрэ я пресс-IуэхущIапIэ.
